Ան վեր առաւ ծնողներու ու վարժարանի ուսուցչուհիներուն գիտակից ոգին ու մօտեցումը, մեծապէս ու բարձր գնահատեց ՀՕՄի «Թալին» մասնաճիւղի վարչութեան եւ բոլոր անդամուհիներուն անսակարկ ծառայասիրութիւնն ու զոհաբերութիւնը՝ յանուն մեր նոր սերունդի հայապահպանման եւ Շաբաթօրեայ վարժարանը կանգուն եւ հաստատ պահելուն, ապա յաջողութեան մաղթանքներ փոխանցեց բոլորին: Ապա պաշտօնապէս բացուած յայտարարուեցաւ ուսումնական նոր տարեշրջանը, իսկ աշակերտները իրենց ուսուցիչներուն ընկերակցութեամբ անցան իրենց համար ճշդուած դասարանները: